**Отчет за дейността на НЧ”Яне Сандански-1928”**

**гр.Хаджидимово за 2021 г.**

Основни задачи на НЧ”Яне Сандански-1928 г.” гр. Хаджидимово са:

Да опазва културно-историческото наследство и националните традиции ; Да спомага изграждането на ценностната система у децата и младежите ; Да разработва и реализира инициативи /проекти/ за общностно и местно развитие и финансиране на читалищната дейност ; Обогатяване на библиотечния фонд чрез закупуване на нова литература, участия в проекти и дарения.

Културно-масовата работа през годината беше насочена предимно към празници, бележити дати, чествания и годишнини. Всички инициативи в читалището се случват с активна взаимна работа с местното училище, детската градина, пенсионерски клуб, с помощта на самодейци доброволци и членове на НЧ като пример за екипна работа.

За съжаление изминалата 2021 г. беше една много трудна година, нестабилността в условия на пандемия се отразиха и в дейността на читалището.

Това, което е най- важното, че беше направен цялостен ремонт на читалището и той придоби съвсем нова визия. За съжаление, много са малко мероприятията, проведени от читалището. Една голяма част от населението загуби своите близки и самодейците ги беше страх да се събират. Надявам се, че това вече ще отмине и всичко ще тръгне в правилна посока.

Изключително чакан от самодейците празник е 1 март, който отпразнувахме в местността „ Свети Димитър”. Празникът на детето 1 юни мина под мотото „Децата са цветята на земята”. В градската градина на гр. Хаджидимово се събраха деца от цялата община, където участваха в спортни игри и карнавал. В началото на лятото в библиотеката на читалището се провежда Маратон на четенето и стартира кампанията за „Най.много прочетени библиотечни книжки”.

Библиотеката при НЧ„Яне Сандански -1928” е най-голяма по фонд и структура на територията на общината. Разполага с 42306т. библиотечни единици. Обслужва както населението на Хаджидимово, така и жителите от съседните села в общината.

Библиотеката подготвя всяка година презентации за бележити личности като Васил Левски, Христо Ботев, Деня на народните будители и други.

Всяка година след като вземат всички букви от азбуката, учениците от 1 клас се записват за читатели на библиотеката.

Библиотеката поддържа традицията всяко лято децата от детската градина да идват и да прекарват заниманията си сред книгите. Благодарение на техниката от програма „Глобални библиотеки“, те гледат интересни за тях филми. В края на всяка учебна година обявяваме старта на кампанията за „Най-много прочетени библиотечни книжки“, а на първия учебен ден се награждават читателите .

Секретар на НЧ:………….

/ Кръстю Воденичаров/